CELEX: 32019R1586
Language: et
Date: 2019-09-26 00:00:00
Title: Nõukogu rakendusmäärus (EL) 2019/1586, 26. september 2019, millega rakendatakse määrust (EL) 2017/2063 piiravate meetmete kohta seoses olukorraga Venezuelas

27.9.2019   
               
               
                  ET
               
               
                  Euroopa Liidu Teataja
               
               
                  L 248/1
               
            
         NÕUKOGU RAKENDUSMÄÄRUS (EL) 2019/1586,
         26. september 2019,
         millega rakendatakse määrust (EL) 2017/2063 piiravate meetmete kohta seoses olukorraga Venezuelas
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 13. novembri 2017. aasta määrust (EL) 2017/2063 piiravate meetmete kohta seoses olukorraga Venezuelas (1), ning eelkõige selle artikli 17 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 13. novembril 2017 vastu määruse (EL) 2017/2063.
                  
               
                     (2)
                  
                  
                     Kõrge esindaja tegi 16. juulil 2019 liidu nimel avalduse, milles tõdetakse, et Venezuela poliitiline kriis ja majanduslik kokkuvarisemine mõjub rahvastikule jätkuvalt rängalt, millest annab tunnistust 4 miljoni inimese põgenemine Venezuelast ning et kriis on endiselt märkimisväärne ebastabiilsuse allikas piirkonnas.
                  
               
                     (3)
                  
                  
                     Avalduses rõhutati, et ÜRO inimõiguste ülemvoliniku hiljuti avaldatud aruandes („aruanne“) kinnitati selgelt ja üksikasjalikult inimõiguste rikkumise ulatust ja tõsidust, õigusriigi nõrgenemist ning demokraatlike institutsioonide laialisaatmist Venezuelas. Lisaks mainiti avalduses kapten Acosta Arévalo traagilist surma Venezuela julgeolekujõudude vahi all viibimise ajal, mis on karm näide sellest, et inimõiguste olukord halveneb jätkuvalt.
                  
               
                     (4)
                  
                  
                     Liit on kindlalt toetanud aruande järeldusi ja kutsunud režiimi üles lõpetama viivitamata laiaulatuslikud inimõiguste rikkumised ja tegema täielikku koostööd ÜRO inimõiguste ülemvoliniku bürooga ja kõigi ÜRO erimenetlustega, et tagada aruandes esitatud soovituste täitmine. Liit on samuti märkinud, et ta on valmis alustama sihipäraste meetmete võtmist julgeolekujõudude nende liikmete suhtes, kes on seotud piinamiste ja inimõiguste muu raske rikkumisega.
                  
               
                     (5)
                  
                  
                     Võttes arvesse Venezuela jätkuvalt keerulist olukorda, mida märkis ka ÜRO inimõiguste ülemvolinik, ning vastutust inimõiguste raske rikkumise, sealhulgas piinamise eest, mida režiimi toetavad Venezuela julgeoleku- ja luurejõudude üksused on toime pannud, tuleks määruse (EL) 2017/2063 IV lisas esitatud loetellu füüsiliste ja juriidiliste isikute, üksuste ja asutuste kohta, kelle suhtes kohaldatakse piiravaid meetmeid, lisada seitse isikut.
                  
               
                     (6)
                  
                  
                     Määruse (EL) 2017/2063 IV lisa tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2017/2063 IV lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. september 2019
            
               
                  Nõukogu nimel
               
               
                  eesistuja
               
               T. HARAKKA
            
         
         
            (1)  ELT L 295, 14.11.2017, lk 21.
      
      
         
            LISA
            Järgmised isikud lisatakse määruse (EL) 2017/2063 IV lisas esitatud füüsiliste ja juriidiliste isikute, üksuste ning asutuste loetellu:
            
               
                            
                        
                        
                           Nimi
                        
                        
                           Identifitseerimisandmed
                        
                        
                           Põhjendused
                        
                        
                           Loetellu kandmise kuupäev
                        
                     
                           „19.
                        
                        
                           Nestor Blanco Hurtado
                        
                        
                           Sünniaeg: 26. september 1982
                           Identifitseerimisnumber: V-15222057
                           Sugu: mees
                        
                        
                           Bolívari rahvuskaardi (GNB) major, tegutses koos sõjalise vastuluure peadirektoraadi (Dirección General de Contrainteligencia Militar (DGCIM)) liikmetega vähemalt alates 2017. aasta detsembrist. Vastutab inimõiguste raske rikkumise eest, sealhulgas piinamise, ülemäärase jõu kasutamise ja kinnipeetavate väärkohtlemise eest DGCIMi rajatistes.
                        
                        
                           27.9.2019
                        
                     
                           20.
                        
                        
                           Rafael Ramon Blanco Marrero
                        
                        
                           Sünniaeg: 28. veebruar 1968
                           Identifitseerimisnumber: V-6250588
                           Sugu: mees
                        
                        
                           Sõjalise vastuluure peadirektoraadi (Dirección General de Contrainteligencia Militar (DGCIM)) asedirektor vähemalt alates 2018. aasta detsembrist ning Venezuela armee diviisikindral alates 5. juulist 2019. Vastutab tema alluvuses olnud DGCIMi ametnike poolt toime pandud inimõiguste raske rikkumise eest, sealhulgas piinamise, ülemäärase jõu kasutamise ja DGCIMi rajatistes kinnipeetavate väärkohtlemise eest. Seotud kapten Acosta surmaga.
                        
                        
                           27.9.2019
                        
                     
                           21.
                        
                        
                           Carlos Calderon
                        
                        
                           Sugu: mees
                        
                        
                           Kõrge ametiisik (kasutatud nimetusi volinik, direktor, peadirektor) Bolívari riiklikus luureteenistuses (SEBIN). Vastutab inimõiguste raske rikkumise eest, sealhulgas piinamise, ülemäärase jõu kasutamise ja kinnipeetavate väärkohtlemise eest SEBINi rajatistes. Eelkõige osales ta SEBINi vanglas El Helicoides kinnipeetavate piinamises ning julmas, ebainimlikus ja inimväärikust alandavas kohtlemises.
                        
                        
                           27.9.2019
                        
                     
                           22.
                        
                        
                           Alexis Enrique Escalona Marrero
                        
                        
                           Sünniaeg: 12. oktoober 1962
                           Sugu: mees
                        
                        
                           Organiseeritud kuritegevuse ja terrorismi rahastamise vastase võitluse riikliku ameti tegevjuht. Riikliku väljapressimise- ja inimröövi vastase võitluse komando (Comando Nacional Antiextorsión y Secuestro (CONAS)) riiklik ülem 2014–2017. Vastutab tema alluvuses olnud CONASi liikmete poolt toime pandud inimõiguste raske rikkumise eest, sealhulgas piinamise, ülemäärase jõu kasutamise ja kinnipeetavate väärkohtlemise eest. Samuti vastutab kodanikuühiskonna represseerimise eest tema alluvuses olnud CONASi liikmete poolt.
                        
                        
                           27.9.2019
                        
                     
                           23.
                        
                        
                           Rafael Antonio Franco Quintero
                        
                        
                           Sünniaeg: 14. oktoober 1973
                           Identifitseerimisnumber: V-11311672
                           Sugu: mees
                        
                        
                           Bolívari riikliku luureteenistuse (SEBIN) agent. Sõjalise vastuluure peadirektoraadi (Dirección General de Contrainteligencia Militar (DGCIM)) uurimisjuht, vähemalt ajavahemikus 2017 kuni 2018. aasta detsember. Vastutab tema alluvuses olnud DGCIMi liikmete poolt toime pandud inimõiguste raske rikkumise eest, sealhulgas piinamise, ülemäärase jõu kasutamise ja DGCIMi rajatistes kinnipeetavate väärkohtlemise eest. Samuti vastutab kodanikuühiskonna ja demokraatliku opositsiooni represseerimise eest tema alluvuses olnud DGCIMi liikmete poolt. Seotud kapten Acosta surmaga.
                        
                        
                           27.9.2019
                        
                     
                           24.
                        
                        
                           Alexander Enrique Granko Arteaga
                        
                        
                           Sünniaeg: 25. märts 1981
                           Identifitseerimisnumber: V-14970215
                           Sugu: mees
                        
                        
                           Sõjalise vastuluure peadirektoraadi (Dirección General de Contrainteligencia Militar (DGCIM)) eriasjade osakonna (DAE) juhataja (direktor). Vastutab tema ja tema alluvuses olnud DGCIMi ametnike poolt toime pandud inimõiguste raske rikkumise eest, sealhulgas piinamise, ülemäärase jõu kasutamise eest, põhjustades inimeste surma või vigastusi, ja DGCIMi rajatistes kinnipeetavate väärkohtlemise eest. Samuti vastutab kodanikuühiskonna represseerimise eest tema alluvuses olnud DGCIMi liikmete poolt ning on sellise represseerimisega otseselt seotud. Seotud kapten Acosta surmaga.
                        
                        
                           27.9.2019
                        
                     
                           25.
                        
                        
                           Hannover Esteban Guerrero Mijares
                        
                        
                           Sünniaeg: 14. jaanuar 1971
                           Sugu: mees
                        
                        
                           Sõjalise vastuluure peadirektoraadi (Dirección General de Contrainteligencia Militar (DGCIM)) uurimisjuht, vähemalt alates 2019. aasta aprillist kuni 2019. aasta augustini. Uurimisjuhina oli tema järelevalve all Boleitas asuv DGCIMi rajatis. Vastutab tema enda ja tema alluvuses olnud DGCIMi liikmete poolt toime pandud inimõiguste raske rikkumise eest, sealhulgas piinamise, ülemäärase jõu kasutamise ja kinnipeetavate väärkohtlemise eest, eelkõige Boleitas. Seotud kapten Acosta surmaga.
                        
                        
                           27.9.2019“